**Ministru kabineta noteikumu projekta "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" (turpmāk – noteikumu projekts) izstrādāts pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. MK 2017. gada 20. jūnija sēdē apstiprināto ziņojumu "Informatīvais ziņojums "Par Eiropas Savienības struktūrfondu un Kohēzijas fonda investīciju ieviešanas statusu"" (prot. Nr. 31, 39.§), kurā norādīts, ka Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017. gada 17. maija sēdē Vides aizsardzības un reģionālās attīstības ministrijai (turpmāk – VARAM) dots uzdevumus līdz 2017. gada 30. decembrim iesniegt MK grozījumus MK 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – MK noteikumi Nr. 645). Uzdevums dots, ņemot vērā nepieciešamību paātrināt un vienkāršot integrētu teritoriālo investīciju ieviešanu;
3. MK 2017. gada 13. jūnija sēdē apstiprināto rīkojumu "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" (turpmāk – grozījumi MK rīkojumā Nr. 709);
4. Eiropas Komisijas 2017. gada 14. jūnija Regulas (ES) 2017/1084 *ar ko Regulu (ES) Nr. 651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr. 702/2014 groza attiecībā uz attiecināmo izmaksu aprēķinu* (turpmāk – Komisijas regula Nr. 2017/1084)13. un 14. panta grozījumiem Eiropas Komisijas 2014. gada 17. jūnija Regulā (ES) Nr. [651/2014](http://eur-lex.europa.eu/eli/reg/2014/651/oj/?locale=LV), *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd ir spēkā MK 2015. gada 10. novembra noteikumi Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – MK noteikumi Nr. 645). 1.1. MK noteikumos Nr. 645 ir noteiktas trīs 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – 5.6.2. SAM) projektu iesniegumu atlases kārtas:1) pirmā projektu iesniegumu atlases kārta "Ieguldījumi degradēto teritoriju revitalizācijā nacionālas nozīmes attīstības centru pašvaldībās" (turpmāk – pirmā atlases kārta);2) otrā projektu iesniegumu atlases kārta "Ieguldījumi degradēto teritoriju revitalizācijā reģionālas nozīmes attīstības centru pašvaldībās";3) trešā projektu iesniegumu atlases kārta "Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās".5.6.2. SAM plānotais finansējums ir noteikts MK noteikumu Nr. 645 13. punktā, t.sk., virssaistību finansējuma apmērs, savukārt finansējuma sadalījums pa projektu iesniegumu atlases kārtām ir noteikts MK noteikumu Nr. 645 14. punktā. Virssaistību finansējums 28 099 280 *euro* ir paredzēts tikai pirmajai atlases kārtai. 1.2. MK noteikumu Nr. 645 9.1 apakšpunktā ir noteikti līdz 2023. gada 31. decembrim sasniedzamie iznākuma rādītāji:1) atjaunoto degradēto teritoriju platība, kas pielāgota jaunu komersantu izvietošanai vai esošo komersantu paplašināšanai, lai sekmētu nodarbinātību un ekonomisko aktivitāti pašvaldībās (kopējā atjaunotā zemes platība), – vismaz 622 hektāri, tai skaitā par virssaistību finansējumu – vismaz 66 hektāri;2) jaunizveidoto darba vietu skaits atbalstītajās teritorijās – vismaz 4341 jaunizveidota darba vieta, tai skaitā par virssaistību finansējumu – vismaz 461 jaunizveidota darba vieta;3) atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos (faktiskajās cenās, *euro*) – vismaz 264 623 652 *euro*, tai skaitā par virssaistību finansējumu – vismaz 27 580 800 *euro*.2. Eiropas Parlamenta un Padomes 2013. gada 17. decembra Regula (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006* 7. pants paredz, ka vismaz 5% valstij pieejamā Eiropas Reģionā un attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības (Daugavpils, Jelgava, Rīga, Valmiera un Ventspils) ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.3.  Lai paātrinātu investīciju piesaisti nacionālas nozīmes attīstības centru pašvaldībās, MK 2017. gada 13. jūnija sēdē tika apstiprināti grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai". Grozījumi MK rīkojumā Nr. 709 paredz, ka 5.6.2. SAM pirmajai atlases kārtai:1) tiek samazināts ERAF jeb virssaistību finansējums 24 919 516 *euro* apmērā un tas tiek pārdalīts uz 5.5.1. specifiskā atbalsta mērķi "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk – 5.5.1. SAM), kas ir pamats 5.5.1. SAM trešās atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" izveidei;2) proporcionāli pārdalītajam finansējumam tiek samazināti 5.6.2. SAM pirmās atlases kārtas iznākuma rādītāji. Iznākuma rādītāji, tai skaitā, iznākuma rādītājs, kas nosaka nefinanšu investīciju apmēru, ir samazināts atbilstoši grozījumiem MK rīkojumā Nr. 709.Ņemot vērā veiktos grozījumus MK rīkojumā Nr. 709, MK noteikumu projekts paredz precizēt 5.6.2. SAM līdz 2023. gada 31. decembrim sasniedzamos iznākuma rādītājus, 5.6.2. SAM plānoto kopējo finansējumu, 5.6.2. SAM pirmās atlases kārtas ietvaros plānoto finansējumu un 5.6.2. SAM pirmajai atlases kārtai līdz 2018. gada 31. decembrim plānoto finansējuma apmēru.Detalizēts finansējuma un rezultātu sadalījums starp nacionālas nozīmes attīstības centriem 5.6.2. SAM ietvaros tiks noteikts, nacionālas nozīmes attīstības centriem iesniedzot precizējumus attīstības programmu investīciju plānos saskaņošanai Reģionālās attīstības koordinācijas padomē.MK noteikumu projektā iekļautie grozījumi neietekmē iesniegtos, apstiprinātos un īstenojamos projektus, jo 5.6.2. SAM ietvaros nav iesniegts neviens projekts par samazināto finansējuma apjomu, kas tiek pārdalīts uz 5.5.1. SAM. Pārdale tiek veikta tikai konkrētām nacionālas nozīmes attīstības centru pašvaldībām (Daugavpils, Jelgava, Rīga, Valmiera un Ventspils) noteiktā finansējuma ietvaros (attiecībā uz projektiem, kurus to satura dēļ nevar īstenot 5.6.2. SAM ietvaros), nesamazinot pārējām nacionālas nozīmes attīstības centra pašvaldībām pieejamā finansējuma apmēru.4. MK noteikumu projekts precizēts, ņemot vērā  Komisijas regulā Nr. 651/2014 ar Komisijas regulu Nr. 2017/1084 veiktos grozījumus, kas pieņemti un stājās spēkā  2017. gadā, veicot atsevišķus tehniskus precizējumus, piemēram, precizējot MK noteikumu Nr. 645 60.1.6. apakšpunktu, jo Komisijas regulas 651/2014 13. panta a) apakšpunkts attiecīgās regulas grozījumu rezultātā tika sadalīts a) un b) apakšpunktā, kas nozīmē, ka projektu iesniedzējiem netiek paredzēti jauni ierobežojumi (tiek paredzēti atvieglojumi attālākajiem reģioniem). Komisijas regulas 651/2014 13. panta d) apakšpunkts tika svītrots un tajā iekļautā prasība pārveidota un iekļauta Komisijas regulas 651/2014 14. panta 16. punktā. Grozījumu rezultātā Komisijas regulas 651/2014 14.pants tika papildināts ar jaunu 16.punktu, kas neparedz jaunu ierobežojumu, bet gan pārveido prasību, kas līdz šim bija iekļauta Komisijas regulas 651/2014 13. panta d) apakšpunktā. Līdzšinējā prasība par darbības izbeigšanas ierobežojumu ir aizstāta ar nosacījumu par darbības pārcelšanu, tas ir – iepriekšējā prasība paredzēja, ka atbalstu nepiemēro saņēmējam, kas ir beidzis to pašu vai līdzīgu darbību Eiropas Ekonomikas zonā divu gadu laikā pirms reģionālā ieguldījumu atbalsta pieteikuma vai kam atbalsta pieteikuma laikā ir konkrēti plāni izbeigt šādu darbību ne vēlāk kā divu gadu laikā no dienas, kad attiecīgajā apgabalā pabeigts sākotnē­jais ieguldījums, kuram tiek prasīts atbalsts, savukārt jaunais nosacījums, kas iekļauts Komisijas regulas 651/2014 14. panta 16. punktā paredz, ka saņēmējs apliecina, ka tas pēdējo divu gadu laikā pirms pieteikšanās uz atbalstu nav veicis pārcelšanu uz uzņēmējdarbības vietu, kurā tiks veikts sākotnējais ieguldījums, kuram pieprasīts atbalsts, un apņemas to nedarīt divus gadus pēc tam, kad ir pabeigts sākotnējais ieguldījums, kuram tiek pieprasīts atbalsts. Komisijas regulas 651/2014 14. panta 17. punkts ir jauns punkts, kas paredz ierobežojumu zvejniecības un akvakultūras nozares uzņēmumiem, kuri ir izdarījuši pārkāpumus nozarē, tajā skaitā pārkāpumus, kas saistīti ar nelegālu, nereģistrētu un neregulētu zveju, kā arī krāpniecību, pretendēt uz atbalstu.5.  Lai MK noteikumu 42. punktā ietvertie nosacījumi būtu vispārīgāki un tai pat laikā korekti, MK noteikumu 42. punktā tiek svītroti vārdi "sadarbības iestāde", ņemot vērā, ka lēmumu par valsts atbalsta sniegšanu komersantam var pieņemt ne tikai sadarbības iestāde, bet arī republikas pilsētas pašvaldība atbilstoši tai dotajam deleģējumam Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 10. panta otrās daļas 17. punktā par integrētu teritoriālo investīciju īstenošanu. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VARAM, SAM 5.6.2. projektu iesniegumu iesniedzēji, to sadarbības partneri, republikas pilsētas pašvaldību izveidotās projektu iesniegumu vērtēšanas komisijas un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne ES fondu vadībā iesaistītajām institūcijām, jo MK noteikumu projekts paredz 5.6.2.SAM pirmās atlases kārtas virssaistību finansējuma samazinājumu jeb pārdali uz 5.5.1.SAM. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020. gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projektu nepieciešams apstiprināt vienlaikus vai pirms MK noteikumu projekta "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (turpmāk – 5.5.1. SAM MK noteikumu projekts) apstiprināšanas MK.5.5.1. SAM MK noteikumu projekts paredz trešās projektu iesniegumu atlases kārtas īstenošanas nosacījumus, mērķi un sasniedzamos iznākuma un finanšu rādītājus, mērķa grupu, pieejamo finansējumu, prasības projektu iesniedzējiem, atbalstāmo darbību un izmaksu attiecināmības nosacījumus, tai skaitā valsts atbalsta komercdarbībai nosacījumus. |
| 2. | Atbildīgā institūcija | VARAM  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)Komisijas regula Nr. 2017/1084 |
| 2. | Citas starptautiskās saistības | Projekts šo jomu neskar. |
| 3. | Cita informācija | Komisijas regulas Nr. 651/2014 13. panta b) apakšpunkts, 16. pants un 17. pants ir izteikts ar Komisijas regulu Nr. 2017/1084. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. pants tika ieviests pilnībā, kad 2015. gada 10. novembrī tika apstiprināti MK noteikumi Nr. 645.Eiropas Parlamenta un Padomes 2014. gada 15. maija Regulas (ES) Nr. 508/2014 *par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011* (turpmāk - Eiropas Parlamenta un Padomes regula Nr. 508/2014) 10. panta 1. un 3. punkta un 11. panta normas netiks ieviestas ar šo MK noteikumu projektu. Eiropas Parlamenta un Padomes regulas Nr. 508/2014 normas netiek ieviestas ar VARAM kompetencē esošajiem investīciju jautājumus reglamentējošiem normatīvajiem aktiem. |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 13. panta b) apakšpunkts  | MK noteikumu projekta 6. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 14. panta 16. punkts | MK noteikumu projekta 7. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 17. punkts | MK noteikumu projekta 7. punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties noteikumu projekta izstrādē šādā veidā:1. rakstiski sniegt viedokli par MK noteikumu projektu tā izstrādes stadijā, pēc MK noteikumu projekta ievietošanas VARAM tīmekļvietnes sadaļā "Sabiedrības līdzdalība" laika periodā no 2017. gada 26. jūnija līdz 2017. gada 11. jūlijam;
2. sagatavot atzinumu par MK noteikumu projektu pēc tā izsludināšanas VSS.

MK noteikumu projekts tiks saskaņots ar Latvijas Lielo pilsētu asociāciju, Finanšu ministriju, Kultūras ministriju un Tieslietu ministriju. |
| 2. | Sabiedrības līdzdalība projekta izstrādē | MK noteikumu projekta izstrādes procesā ir notikušas konsultācijas ar LLPA. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, SAM 5.6.2. projektu iesniegumu iesniedzēji, to sadarbības partneri, republikas pilsētas pašvaldību izveidotās projektu iesniegumu vērtēšanas komisijas un CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Vīza:

valsts sekretāra p.i.

valsts sekretāra vietnieks Sandis Cakuls

29.09.2017. 09:28

2610

L. Dorbe, 66016767

liene.dorbe@varam.gov.lv